stanford-oval/wikipedia huggingface dataset:
מלאדן פטריץ'
קריירה בינלאומית

פטריץ' ערך את הבכורה בנבחרת קרואטיה בשנת 2001 בצמד משחקי ידידות מול נבחרת קוריאה הדרומית. למרות יכולתו הגבוהה, לא זומן למונדיאל 2002. את שערו הראשון במדים הלאומיים הבקיע במשחק ידידות מול נבחרת ויילס באוגוסט 2002. פטריץ' שיחק במוקדמות יורו 2004, אך לא זומן ליורו 2004 עצמו, וגם מהסגל הקרואטי למונדיאל 2006 הושמט ברגע האחרון. במוקדמות יורו 2008 פטריץ' הפך לשחקן קבוע בהרכב תחת המאמן סלאבן ביליץ'. בנובמבר 2007 הבקיע פטריץ' שער ניצחון מול נבחרת אנגליה, שהשאיר את אנגליה מחוץ ליורו 2008. בתום המשחק סירב להחלפת החולצות המסורתית, שכן הוא ביקש לנצור את הרגע לעצמו ולא היה מוכן לוותר על החולצה עמה הדיח את אנגליה מהשתתפות ביורו. ביורו 2008 עצמו, הטורניר הגדול הראשון והיחיד בו פטריץ' שיחק, הוא הגיע עם הנבחרת לרבע הגמר, לאחר שלושה ניצחונות בשלושה משחקים בשלב הבתים. ברבע הגמר, הסתיים המשחק מול נבחרת טורקיה בתיקו 1-1 לאחר 120 דקות, ובבעיטות ההכרעה, פטריץ' החטיא את הפנדל האחרון, והטורקים עלו לחצי הגמר. פטריץ' המשיך לשחק בנבחרת לאחר היורו, אך לא ערך ולו משחק אחד בשנת 2012, ולא השתתף ביורו 2012 אליו העפילה קרואטיה, לאחר ההיעדרות שלה ממונדיאל 2010. בשנת 2013 ערך פטריץ' את הופעתו האחרונה במדים הלאומיים, ולו 45 הופעות ו-13 שערים.
תארים

עם גראסהופרס ציריך:
אליפות ליגת העל השווייצרית (2): 2000/01, 2002/03
עם פ.צ. בזל:
אליפות ליגת העל השווייצרית: 2004/05
גביע אוהרנקאפ: 2006
הגביע השווייצרי: 2006/07
מלך השערים של ליגת העל השווייצרית: 2006/07
עם פנאתינאיקוס:
גביע היווני: 2013/14
קנריומיס טמרני

| קנריומיס טמרני |
| --- | --- |
 
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: קנריומיס
מין:: קנריומיס טמרני
שם מדעי
 Canariomys tamarani ‏Martínez & Jurado

קנריומיס טמרני (שם מדעי: Canariomys tamarani) הוא מין נכחד של מכרסם מהסוג קנריומיס אשר חי באי גראן קנריה שבתוך האיים הקנריים. הוא התגלה ב-1984 במרכז האי, שם התגלו מספר עצמות שלו.
מין זה היה צעיר יחסית וחי בתקופת ההולוקן, וכנראה שרד עד לשנת 1500 לספירה. ייתכן שהוא נכחד עקב הגעת הספרדים לאי והבאת חתולים פולשים שהתפראו באי וטרפו את המכרסמים.
בעוד קרובו לסוג, קנריומיס ברבואי מטנריפה, היה מין באורך 1.14 מטר והיה גדול בהרבה מכל חולדה מודרנית, מין זה דמה במראהו לחולדה חומה והגיע לאורך של 25 ס"מ. הוא גם היה צעיר יותר, בעוד המין מטנריפה התקיים מתקופת הפליסטוקן. עם זאת שניהם נכחדו סביב אותם שנים.
ראו גם

השפעה אקולוגית של חתול הבית
מלאדה בולסלאב (כדורגל)

מועדון הכדורגל מלאדה בולסלאב (בצ'כית: FK Mladá Boleslav) הוא מועדון כדורגל צ'כי, מהעיר מלאדה בולסלאב.
הקבוצה זכתה שתי פעמים בגביע הצ'כי בשנים 2011 ו-2016 אך לא זכתה מעולם באליפות, הישג השיא שלה הוא מקום שני בעונת 2005/2006. הספונסר הראשי של הקבוצה היא חברת הרכב סקודה.
היסטוריה

הישגו הגדול ביותר של המועדון הוא הגעה למקום השני בליגת העל הצ'כית בעונת 2005/2006, מיקום שהעניק לקבוצה כרטיס לשלב המוקדמות השני של ליגת האלופות בעונת 2006/2007. בשלב זה עברה את קבוצת ואלרנגה הנורווגית, אך מלאדה נכשלה בשלב ההעפלה השלישי נגד קבוצת גלאטסראיי הטורקית. בשל ההפסד נשלחה הקבוצה לשלב הפלייאוף של גביע אופ"א, שבו ניצחה במפתיע את קבוצת מרסיי הצרפתית והעפילה לשלב הבתים, בסופו נשרה מלאדה בולסלאב מהמפעל.
בעונת 2007/2008 הקבוצה שיחקה בפעם השנייה בגביע אופ"א. בסיבוב הראשון הקבוצה ניצחה את קבוצת פלרמו והעפילה לשלב הבתים. בסיום שלב הבתים הקבוצה סיימה במקום הרביעי והלפני אחרון בבית והודחה מהטורניר.
בעונת 2010/2011 גברה מלאדה על סיגמה אולומואוץ בתום דו-קרב בעיטות עונשין וזכתה לראשונה בתולדותיה בגביע הצ'כי. היא שבה וזכתה בו גם בעונת 2015/2016.
הישגים לפי עונה > מאז 1993

מקום ראשון      מקום 2      מקום שלישי      מקום אחרון
| עונה | ליגה | מיקום | משחקים | ניצחונות | תיקו | הפסדים | שערי זכות | שערי חובה | יחס שערים | ניקוד | גביע |
| --- | --- | --- | --- | --- | --- | --- | --- | --- | --- | --- | --- |
| 1993/94 | ליגה שלישית | 9 | 34 | 7 | 17 | 10 | 38 | 46 | –8 | 31 | 32 אחרונות |
| 1994/95 | ליגה שלישית | 15  | 34 | 7 | 12 | 15 | 34 | 53 | –19 | 33 | 64 אחרונות |
| 1995/96 | ליגה רביעית | 9 | 30 | 11 | 7 | 12 | 41 | 38 | +3 | 40 | סיבוב ראשון |
| 1996/97 | ליגה רביעית | 1  | 30 | 23 | 6 | 1 | 67 | 16 | +51 | 75 | סיבוב ראשון |
| 1997/98 | ליגה שלישית | 1  | 34 | 19 | 7 | 8 | 41 | 26 | +15 | 64 | 32 אחרונות |
| 1998/99 | ליגת המשנה הצ'כית | 10 | 30 | 9 | 7 | 14 | 23 | 30 | –7 | 34 | 16 אחרונות |
| 1999/00 | ליגת המשנה הצ'כית | 13 | 30 | 7 | 12 | 11 | 31 | 40 | –9 | 33 | 64 אחרונות |
| 2000/01 | ליגת המשנה הצ'כית | 11 | 30 | 9 | 9 | 12 | 34 | 42 | –8 | 36 | סיבוב ראשון |
| 2001/02 | ליגת המשנה הצ'כית | 3 | 30 | 15 | 7 | 8 | 40 | 29 | +11 | 52 | רבע גמר |
| 2002/03 | ליגת המשנה הצ'כית | 3 | 30 | 13 | 11 | 6 | 37 | 22 | +15 | 50 | סיבוב ראשון |
| 2003/04 | ליגת המשנה הצ'כית | 1  | 30 | 16 | 7 | 7 | 50 | 24 | +26 | 55 | 64 אחרונות |
| 2004/05 | ליגת העל הצ'כית | 14 | 30 | 6 | 13 | 11 | 26 | 35 | –9 | 31 | 16 אחרונות |
| 2005/06 | ליגת העל הצ'כית | 2 | 30 | 16 | 6 | 8 | 50 | 36 | +14 | 54 | 64 אחרונות |
| 2006/07 | ליגת העל הצ'כית | 3 | 30 | 17 | 7 | 6 | 48 | 27 | +21 | 58 | רבע גמר |
| 2007/08 | ליגת העל הצ'כית | 7 | 30 | 11 | 9 | 10 | 37 | 36 | +1 | 42 | 16 אחרונות |
| 2008/09 | ליגת העל הצ'כית | 6 | 30 | 12 | 10 | 8 | 39 | 38 | +1 | 46 | 64 אחרונות |
| 2009/10 | ליגת העל הצ'כית | 8 | 30 | 11 | 6 | 13 | 47 | 41 | +6 | 39 | 64 אחרונות |
| 2010/11 | ליגת העל הצ'כית | 5 | 30 | 13 | 7 | 10 | 49 | 40 | +9 | 46 | זכייה |
| 2011/12 | ליגת העל הצ'כית | 4 | 30 | 15 | 5 | 10 | 49 | 34 | +15 | 50 | רבע גמר |
| 2012/13 | ליגת העל הצ'כית | 8 | 30 | 10 | 8 | 12 | 34 | 43 | –9 | 38 | גמר |
| 2013/14 | ליגת העל הצ'כית | 3 | 30 | 14 | 8 | 8 | 54 | 38 | +16 | 50 | רבע גמר |
| 2014/15 | ליגת העל הצ'כית | 4 | 30 | 13 | 7 | 10 | 43 | 34 | +9 | 46 | חצי גמר |
| 2015/16 | ליגת העל הצ'כית | 4 | 30 | 16 | 9 | 5 | 63 | 37 | +26 | 57 | זכייה |
| 2016/17 | ליגת העל הצ'כית | 4 | 30 | 13 | 10 | 7 | 47 | 37 | +10 | 49 | חצי גמר |
| 2017/18 | ליגת העל הצ'כית | 9 | 30 | 7 | 14 | 7 | 31 | 43 | +12 | 34 | חצי גמר |
תארים

הגביע הצ'כי בכדורגל (2): 2010/11, 2015/16
קרו (יין)

קרו (בצרפתית: Cru) הוא מונח יין צרפתי שמשמעו "מקום גידול". באופן פרטני יותר, משתמשים במילה "קרו" על-מנת לכנות את מקום הגידול המסוים, במקום בשימוש במילה כרם. משתמשים במונח גם כדי להתייחס למוצרים המופקים באותו אזור גידול, כלומר: היינות. משתמשים לעיתים במונח "קרו" כחלק משיטת הסיווג של היינות הצרפתיים. כפי שמשתמע מכך, יין שמציג (או מאפשרים לו להציג) את שמו של ה"קרו" על-גבי תווית היין שלו נחשב ליין בעלי מאפייני טרואר של אותו קרו. נוהגים לתרגם את המונחים "פרימייר קרו" (Premier Cru) ו"גראן קרו" (Grand Cru) בשפה האנגלית כ"גידול ראשון" (First Growth)  ו"גידול גדול" (Great Growth).
פרימייר קרו

פרימייר קרו (Premier Cru) הוא מונח יין בשפה הצרפתית המקביל ל"גידול ראשון", וניתן להשתמש בו כדי לסווג כרמים, יקבים, יינות, כשמשמעות המונח משתנה באזורי יין שונים.
בבורדו מתייחס המונח לשיטת סיווג היינות:
בשיטת סיווג היינות של 1855 בבורדו, "פרימייר קרו" (Premier cru) או "פרימייר קרו קלאס" (Premier cru classé) היא הדרגה הגבוהה ביותר במסגרת "רמת הגראן קרו" בה משתמשים ליינות אדומים שהגיעו מאזורי מדוק וגראב. אבל זוהי הדרגה השנייה מתוך שלוש באזור סוטרן, בו הדרגה הגבוהה ביותר היא "פרימייר קרו סופריור" (Premier Cru, גידול ראשון נעלה). בדרך-כלל מתייחסים אל יינות אלה באנגלית כאל "גידולים ראשונים" (First Growths).
בסיווג היינות של סנט אמיליון, הדרגה הגבוהה ביותר היא "פרימייר גראן קרו קלאס A"‏ (Premier grand cru classé A) והדרגה השנייה היא "פרימייר גראן קרו קלאס B" ‏(Premier grand cru classé B). המונח "סנט אמיליון גראן קרו" (Saint-Émilion Grand cru) מתייחס ליקבים או יינות שהם מתחת ליינות רמת הגראן קרו קלאס והוא משולב בחוקי כינוי המקור המבוקר.
ביינות בורגון, המונח מיושם על מנת לסווג כרמים, כשפרימייר קרו (Premier cru) מהווה את רמת הסיווג השנייה בחשיבותה, מתחת לזו של "גראן קרו" (Grand cru) ומעל לרמה הבסיסית של "כינוי מקור מבוקר וילג'" (village AOCs). ביינות בורגון, משתמשים במונחים "פרימייר קרו" או 1er Cru, ולא מתרגמים אותם לאנגלית.
גראן קרו

גראן קרו (Grand cru, המונח הצרפתי שמשמעו באנגלית great growth גידול ראשון) מיועד לכרמים שמפיקים יינות באיכות גבוהה. אף-על-פי שלעיתים תכופות משתמשים בו על-מנת לתאר ענבים, יין או קוניאק, המונח אינו סיווג טכני של איכות היין לשמה, אלא כוונתו להצביע על הפוטנציאל של הכרם או הטרואר. זוהי רמת הסיווג הגבוהה ביותר של כינוי המקור המבוקר בבורגון או באלזס. באותו המונח משתמשים ל"שאטואים" (כינויה של אחוזת יין באזור בורדו) בסנט אמיליון, למרות שבאזור זה יש למונח משמעויות שונות והוא אינו מייצר את הדירוג העליון של הסיווג. בבורגון הרמה שמתחת ל"גראן קרו" היא "פרימייר קרו", והיא נכתבת לפעמים בקיצור כ-1er cru.
גראן קרו > ההיסטוריה של בורגון

בהיסטוריה הקדומה של יינות בורגון נזירים ציסטרציאנים והכנסייה הקתולית היו בעלי הכרמים העיקריים במשך רוב ימי הביניים. הם קיבלו אדמה באמצעות מעשר, תרומות ובתמורה לשטרות מחילה יכלו הנזירים לשקוד על לימוד איכותם של היינות מרמת החלקה הבודדת ובמרוצת הזמן החלו לחלק את האזורים שנהגו להניב יינות בעלי ארומה, גוף, צבע ועוצמה דומים וקראו להם "קרוס" (crus).
בעקבות הצלחת סיווג היינות של 1855 בבורדו, פיתח ז'ול לאוואל סיווג בלתי רשמי של כרמי הקוט ד'אור בספרו History and Statistics of the Côte d'Or. ב-1861, הפך סיווגו של לאוואל רשמי בידי ועדת החקלאות של בון. ייעודם של "גראן קרו" ו"פרימייר קרו" התפתח והורחב לימים בשנות השלושים על ידי יצירתה של שיטת הכינוי מקור מבוקר.
לקריאה נוספת

J. Robinson (ed) "The Oxford Companion to Wine" Third Edition Oxford University Press 2006; pp. 115, 175, 321, 544; ISBN 0198609906.
H. Johnson Vintage: The Story of Wine pg 131 Simon and Schuster 1989, pg. 131; ISBN 0671687026.
קנג'ירו נומורה

קנג'ירו נומורה (ביפנית: 野村 建二郎;‏ 1896–1956) היה צייר אמריקאי ממוצא יפני. כשהיגר לארצות הברית מיפן כילד, הפך לאמן ידוע בצפון מערב בשנות ה-20 וה-30.
בשנת 1942, במהלך מלחמת העולם השנייה ולאחר החתימה על צו הגירוש והמאסר, נכלאו נומורה ומשפחתו במחנה הסגר מינידוקה. סקיצות וציורים שעשה שם במהלך שלוש השנים הבאות ממשיכים להיות מוצגים כתיעוד חשוב של חוויית המלחמה היפנית-אמריקאית. נומורה עבר בסופו של דבר לציור מופשט.
ביוגרפיה

קנג'ירו נומורה נולד בשנת 1896 במחוז גיפו, יפן. ב-1907 היגרה משפחתו לארצות הברית, והתיישבה בטאקומה, וושינגטון. כשהיה בן שש עשרה חזרו הוריו ליפן, אך קנג'ירו בחר להישאר בארצות הברית.
בשנת 1916, עבר נומורה לסיאטל והחל לעבוד אצל בעל חנות בשכונת ג'פנטאון של העיר (שנודעה מאוחר יותר כ"מחוז הבינלאומי"). תוך שנה, הוא החל לעבוד כשוליה של צייר שלטים (ככל הנראה עם בורגירה היראימה, צייר השלטים המקצועי היחיד הידוע בג'פנטאון באותה תקופה). הוא החל לקחת שיעורים בסטודיו של פוקו טדמה, מורה בולט לאמנות שהדריך את נומורה בטכניקות הבסיסיות של אמנות מערבית. טדמה היה מהגר הולנדי-אינדונזי ועבד לעיתים קרובות עם סטודנטים יפנים-אמריקאים.
ביוגרפיה > קריירה מוקדמת: שנות ה-20 וה-30

בשנת 1922, לאחר חמש שנות לימוד אצל טדמה, נבחרו כמה מציוריו על ידי אגודת האמנות היפה של סיאטל להשתתף בתערוכה השנתית של האמנים של צפון מערב האוקיינוס השקט. באותה שנה הוא וחברו, שואו טודה, פתחו עסק לציור שלטים בג'פנטאון. בשנה שלאחר מכן הם העבירו אותו לשדרה השישית ולרחוב הראשי, בלב ניהונמצ'י, שם הוא נשאר במשך שלוש עשרה השנים הבאות. עד מהרה העסק הפך למצליח ולסטודיו ולמקום בילוי לאמנים, כמו גם לביתם של נומורה וטודה וכתובת לאמנים נוספים.
לאחר שטודה התחתן והמשיך הלאה ב-1928, טוקיטה תפס את מקומו כשותף לעסקים של נומורה. שני הגברים, שנפגשו בסביבות 1921, היו קשורים קשר בל יינתק, הדרכים השונות מאוד שלהם לצייר נושאים דומים מספקים ניגוד והקשר זה לעבודתו של זה. זמן רב לאחר מותם ציוריהם המשיכו להיות מוצגים זה לצד זה.
בשנות העשרים של המאה ה-20 קהילת האמנויות של סיאטל גדלה עם אנרגיה שנמשכה אפילו במהלך השנים הראשונות של השפל הגדול. נומורה ועמיתיו הופיעו בקביעות בתערוכות של המכון לאמנות בסיאטל, וכאשר מוזיאון האמנות של סיאטל נפתח ב-1933, תערוכת היחיד הראשונה שלו הייתה מעבודותיו של נומורה. עבודתו הוצגה גם בגלריה לאמנות הנרי של אוניברסיטת וושינגטון, בארמון קליפורניה של לגיון הכבוד בסן פרנסיסקו ובמוזיאון לאמנות מודרנית בניו יורק.
נומורה התחתן ב-1928, לו ולאשתו פומיקו נולד בן, ג'ורג', ב-1930.
בשנת 1935 הוזמן נומורה להצטרף לקבוצת השנים-עשר, מפגש שיתופי של אמנים מתקדמים כולל קנת קלהאן ואמברוז פטרסון. התערוכות של הקבוצה התגלו כפופולריות, וכמה נערכו במהלך השנים הבאות.
למרות הצלחותיו כאמן, השפל המעמיק עשה את שלו. בשנת 1933 הוא שמח ששלמו לו 38.25 דולר לשבוע כדי לייצר מספר ציורים עבור פרויקט יצירות האמנות הציבוריות הפדרלי, שחלקם הוצגו בגלריה קורקורן בוושינגטון הבירה בשנת 1936. חוסר ההצלחה בעסקים אילץ את נומורה לסגור את עסק ציורי השלטים. אך הוא וחברו הצליחו לבסוף לבסס את עצמם מחדש על ידי ניהול עסק לניקוי יבש במחוז האוניברסיטה של סיאטל.
ביוגרפיה > זמן מלחמה

מהגרים יפנים באופן כללי היו כפופים לחוקי ארצות הברית שאסרו עליהם להחזיק ברכוש או להפוך לאזרחים.  קבוצות גזעניות החלו במהומות ופעילות מעת לעת לחיסול מה שכינו "הסכנה הצהובה".  הפצצת פרל הארבור ב-7 בדצמבר 1941 הובילה לחשד של חוסר נאמנות ואף לחבלה מצד יפנים-אמריקאים. צו ביצוע 9066 אפשרה לצבא ארצות הברית לסלק את כל האנשים ממוצא יפני מהחוף המערבי, כולל אזרחים ילידי ארצות הברית שבמקרים מסוימים דיברו יפנית מעט או בכלל לא. הם היו אמורים להיות מרוכזים במחנות שנקראו "מרכזי רילוקיישן" - מחנות מעצר - הרחק בפנים הארץ.
ב-12 באפריל 1942, קנג'ירו נומורה ומשפחתו היו בגירוש למחנה ושהו שם במשך שלושה חודשים. לאחר מכן הם הועברו למחנה מעצר מרכזי באיידהו, והוחזקו במשך שלוש שנים.
נומורה עבד כצייר שלטים במחנה, מה שאפשר לו גישה לצבע ולמכחולים. הוא צייר או שרטט על כל החומרים שהיו זמינים, הוא יצר תיעוד ויזואלי מרגש של חיים במעצר. חלק מציורי מחנה המעצר שלו היו בצבעים כהים שהעניקו גוון כבד לעבודותיו. חלק מהעבודות היו קטנות בגודל דפי מחברת. אחד מהם צויר בעפרון על נייר. אף על פי שהם היו פשוטים וייצוגיים, הנושאים שהוא בחר נותנים תובנה גדולה יותר איך הייתה חווית המעצר: בציור נראה השער הראשי, לידו היה שטח מגודר וסככה שבה יכלו מבקרים מ"העולם החיצון" להיפגש עם עצורי המחנה. ניתן לראות בציור שוטר צבאי חמוש נשען על הגדר האחורית של אזור הביקור. מגדל השמירה, שצויר במהלך החורף של 43–1942, הציג שמי חורף אפלים ומבשרי רעות ומישור של קרקע מושלגת הממוסגרת על ידי קו של גדר תיל. בציור - בניין הכביסה והתברואה, הוא אחד הציורים הבודדים שהציגו אנשים, מראה אישה בודדה עם סל צועדת לבניין הכביסה בסצנה בצבעי חום וירוק עמומים.
ביוגרפיה > שנים מאוחרות יותר

כשהם חזרו לסיאטל לאחר המלחמה, הם התקשו למצוא עבודה, ואשתו החולה של נומורה התאבדה בשנת 1946. נומורה לא צייר עד 1947, כאשר אמן יפני מקומי אחר, פול הוריוצ'י, עזר לו להתאושש מאובדנותיו ולחזור לאמנות. הניסויים שלו בהפשטה משכו עניין רב, כולל תערוכה בגלריה בסיאטל.
נומורה מת בסיאטל ב-1956.
הערות שוליים

↑  Signs of Home: The Paintings and Wartime Diary of Kamekichi Tokita, pp20-21, by Barbara Johns; University of Washington Press, 2008
↑  Signs of Home: The Paintings and Wartime Diary of Kamekichi Tokita, pp24, by Barbara Johns; University of Washington Press, 2008
1 2  Tacoma Art Museum; A Concise History of Northwest Art, exhibition notes, 2009
↑  McKivor, June Mukai, ed. (1991). Kenjiro Nomura: An Artist's View of the Japanese American Internment. Seattle: Wing Luke Asian Museum.
↑  Signs of Home: The Paintings and Wartime Diary of Kamekichi Tokita, pp80-81, by Barbara Johns; University of Washington Press, 2008
↑  Signs of Home: The Paintings and Wartime Diary of Kamekichi Tokita, p42, by Barbara Johns; University of Washington Press, 2008
↑  "The Immigration Act of 1924 (The Johnson-Reed Act)". U.S Department of State Office of the Historian
↑  Seattle Civil Rights & Labor History Project: The 1920 Anti-Japanese Crusade and Congressional Hearings, by Doug Blair
↑  National Archives; Executive Order 9066: Resulting in the Relocation of Japanese
↑  Kent Historical Museum; Kenjiro Nomura: An Artist's View of Japanese-American Internment; exhibition notes
1 2  The Seattle Times, Friday, June 26, 1992; Internment Paintings Speak The Unspoken, by Phil West
↑  Paul Horiuchi: East and West, by Barbara Johns; University of Washington Press, 2008
| --- | --- |
בקרת זהויות :  GND: 1255313838  LCCN: n2021067153  SUDOC: 262291843  ULAN: 500332627  VIAF: 310519388   WorldCat (עם VIAF): 310519388
ממלכת גליסיה

ממלכת גליסיה נוצרה במאה ה-10 לספירה כאשר לאחר מותו של אלפונסו השלישי, מלך אסטוריאס, הממלכה נחלקה ל-2: ממלכת לאון, וממלכת גליסיה. חשוב להבדיל בין ממלכת גליסיה שהייתה היורשת של ממלכת אסטוריאס ובין הממלכה הסואבית של גליסיה שהוקמה הרבה שנים קודם לכן, בתקופת נדידת העמים, ושפלשו לתחומי האימפריה הרומית המערבית, והתיישבו בתחומי הפרובינקיה גלאקיה. ממלכת גליסיה הייתה עצמאית לסירוגין בין השנים 910 ל-1157, אז היא הסתפחה באופן סופי לתוך ממלכת לאון.
היסטוריה > ישות יורשת של אסטוריאס

אחרי המפלה הוויזיגותית ב-711, אחרוני הגותים שחיפשו עצמאות ברחו להרי אסטוריאס ושם לבסוף הקימו מדינה משלהם, בבוחרם את פלגיוס כמנהיגם. עם זאת, המנהיג הראשון שאפשר לכנותו "מלך" היה אלפונסו הראשון, אשר היה גם הראשון שהרחיב את תחומה של ממלכת אסטוריאס לתוך גליסיה. ממלכה זו המשיכה להתפשט עד ל"מדבר הדואורו הגדול" שהיה שטח הפקר ענק שנוצר בידי אלפונסוס באזור שבין ממלכתו לנהר הדורו כדי להרחיק פולשים אפשריים (קרי המורים), ושיושב מחדש בימי אורדוניו הראשון (ראו הרפובלאסיון). עם מותו של אלפונסו השלישי (910), הממלכה חולקה בין ממלכת לאון לממלכת גליסיה.
בשנת 966 הויקינג גונדרד (Gundered) פשט על גליסיה.
היסטוריה > המלכים האסטורים של גליסיה

אורדוניו השני (910-924), היה גם מלך לאון משנת 914.
פרואלה השני (924-925), היה גם מלך לאון משנת 924, וכן גם מלך אסטוריאס משנת 910.
אלפונסו פרוילאס (925-926).
סנצ'ו הראשון, אורדונייס (926-929).
אלפונסו הרביעי (929-931), היה גם מלך לאון משנת 925.
הממלכה מעתה והלאה אוחדה עם ממלכת לאון, למעט במקרה של:
ברמודו השני (982-999), היה גם מלך לאון משנת 984.
היסטוריה > ממלכת גליסיה ופורטוגל

ממלכת גליסיה ופורטוגל נוצרה בשנת 1065 לאחר שרוזנות פורטוגל הצהירה על עצמאותה מהנתינות הוסאלית לממלכת לאון, לאחר מותו של פרננדו הראשון, מלך לאון. ב-1063, פרננדו חילק את ממלכותיו ביו בניו. גליסיה הורשה לגרסיה שהפך (אחרי מות אביו) לגרסיה השני, מלך גליסיה.
רוזן פורטוגל, נונו השני מנדס ניצל את ההזדמנות שנפלה בחלקו כתוצאה מהמלחמות הפנימיות בין בניו של פרננדו כדי להתנתק סופית מממלכת לאון, והוא הכריז על עצמו שליט עצמאי. למרות זאת, ב-1071, המלך גרסיה ניצח והרג אות נונו מנדס בקרב פדרוסו ולאחר מכן סיפח את שטחיו, בהוסיפו את התואר "מלך פורטוגל" לרשימת התארים שלו.
היסטוריה > הסתפחות לתוך ממלכת לאון

ב-1072, גרסיה בעצמו הובס על ידי אחיו סנצ'ו השני, מלך קסטיליה וברח. באותה שנה, לאחר הרצחו של סנצ'ו, אלפונסו השישי הפך להיות מלך לאון, וקסטיליה; הוא אסר את גרסיה לכל ימי חייו, וכמו כן הכריז על עצמו כמלך גליסיה ופורטוגל, בכך הוא איחד את כל נחלות אביו. ב-1073 גליסיה נשארה באיחוד פרסונלי עם ממלכת לאון, למעט בתקופתו של אלפונסו השביעי, אשר ירש ב-1111 את התואר מלך גליסיה מאימו אוראקה, מלכת הממלכות המאוחדות לאון-קסטיליה-גליסיה, ואשר ביקשה להבטיח את סיכויי בנה (לרשת אותה) ולהכין אותו לקראת הירושה הצפויה. לאחר מותו של אלפונסו, ב-1157, ממלכת גליסיה הפכה למוסד רשמי בתוך הכתר של לאון.
היסטוריה > הסתפחות לתוך ממלכת לאון > מלכים לאונים וקסטילים של גליסיה

אלפונסו השביעי, הקיסר (1111-1157), היה גם מלך קסטיליה ולאון משנת 1127.
ממלכת גליסיה בעידן המודרני

ממלכת גליסיה הייתה מיוצגת בפני המונרכיה המרכזית הספרדית על ידי השונטה, שנוצרה לראשונה בשנת 1528. השונטה הורכבה מנציגים של הערים סנטיאגו דה קומפוסטלה, לוגו, בטאנסוס, לה קורוניה, אורנסה, וטוי. השונטה לא החזיקה הסמכות ממשית. היה זה רק בזמן המלחמות הנפוליאוניות שהשונטה השיגה מעט אוטונומיה בזמן שהשלטון המרכזי נחלש. בתקופת מלחמת העצמאות נגד צרפת השונטה הכריזה על ריבונותה (1808-1813). פרננדו השביעי, מלך ספרד החזיר לבסוף את השליטה על גליסיה באותה שנה.
ממלכת גליסיה המשיכה להתקיים באופן רשמי עד ל-1833. התפרקותה הסופית הייתה בזמן החלוקה לפרובינציות תחת עוצרותה של מריה כריסטינה. גליסיה השיגה מחדש את אחדותה הטריטוריאלית אחרי מרד מזוין בשנת 1846, אך לא השיגה מחדש את מעמדה כממלכה.
הערות שוליים

↑  מילה מקבילה בגליסית למילה חונטה (מוסד שלטוני) בספרדית.
Lopez Carreira, A. (1998): O Reino de Galiza. A Nosa Terra, Vigo
Nogueira, C. (2001): A Memoria da nación: o reino da Gallaecia. Xerais, Vigo
Lopez Carreira, A. (2005): O Reino medieval de Galicia. A Nosa Terra, Vigo
מפה מתקופת הרנסאנס של ממלכת גליסיה (המאה ה-16).
 צוירה על ידי יואנס בפטיסטה וורינטס.
סמל ממלכת גליסיה על פי ספר מגינים אנגלי מהמאה ה-13.
מסר - המרכז הארצי לסימולציה רפואית

| --- | --- |

בובות חכמות - סימולטורים מתקדמים הבנויים ממערכות פנאומטיות ומערכות מחשוב מתקדמות. הבובות מגיבות פיזיולוגית לטיפול המוענק להן ונותנות פידבק על כל פרוצדורה, מהקאה ועד תזוזה בעת מתן שוק חשמלי
 בית ספר לרפואה
 תקופת הפעילות:  2001–הווה (כ־23 שנים) 
 מייסדים:  אמתי זיו 
 מיקום
 מדינה:  ישראל ישראל
 קואורדינטות:  32°02′51″N 34°50′46″E﻿ / ﻿32.047611111111°N 34.846027777778°E﻿ / 32.047611111111; 34.846027777778
 www.msr.org.il
  (למפת גוש דן מוגדלת) מסר - המרכז הארצי לסימולציה רפואית(למפת גוש דן רגילה) מסר - המרכז הארצי לסימולציה רפואית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסר - המרכז הארצי לסימולציה רפואית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסר - המרכז הארצי לסימולציה רפואית
 
מסר - המרכז הארצי לסימולציה רפואית הוא מרכז לאומי לאימון ולהדרכה של צוותי רפואה הממוקם במרכז הרפואי שיבא בתל השומר. במסר מתאמנים אנשי מקצועות הרפואה בעזרת סימולציה רפואית והדמיית סביבה רפואית על שיפור מיומנויות קליניות ומיומנויות תקשורת, בתנאים המאפשרים לימוד מטעויות תוך שמירה על בטיחות המטופל.
פעילות המרכז

מסר הוקם בשנת 2001 על ידי פרופסור אמיתי זיו, סגן מנהל במרכז הרפואי שיבא, שנחשף לאימוני סימולציה בעת שירותו כטייס קרב בחיל האוויר וסבר שיש מקום ליישם שיטות דומות של אימון, סימולציה ותחקור בהכשרת צוותי רפואה, נוכח העובדה שאחת הסיבות המכריעות לתמותה במערכות בריאות בעולם היא טעויות אנוש ורשלנות רפואית. המרכז נוסד במטרה לשפר את איכות הטיפול הקליני, לחזק ולחדד היבטים של בטיחות הטיפול ולשפר את עבודת הצוותים הרב-מקצועיים, ובכך ליצור תרבות טיפול בטוחה יותר, אתית והומנית שהמטופל במרכזה.
המרכז בנוי כבית חולים וירטואלי, המשתרע על פני שטח של כ-2400 מ"ר וכולל חדרים המדמים חדרי מרפאה, אשפוז, חדר מיון, טיפול נמרץ וחדרי ניתוח. הסימולציה כוללת שחקנים המגלמים חולים, בובות ממוחשבות המגיבות לטיפול, מאמני משימה וסימולטורים משולבי מציאות מדומה להדרכת פרוצדורות פולשניות. המרכז מצויד במערכות אודיו-ויזואליות לצורכי תחקור ומשוב.
המרכז מפעיל תוכניות אימון רגולטוריות המיועדות לכל מקצועות הבריאות - רופאים, אחיות, עובדים סוציאליים, פסיכולוגים, פרמדיקים, חובשים, רוקחים, ליצנים רפואיים, דיאטנים קליניים ועוד. המתאמנים מגיעים מכלל גופי הבריאות בישראל ובכללם משרד הבריאות, מרכזים רפואיים, קופות החולים, חיל הרפואה ומגן דוד אדום. כמו כן מתאמנים במסר צוותי רפואה הנשלחים להשתלמות ממדינות אחרות, וגם מהרשות הפלסטינית.
במרכז אימונים פרטניים ואימוני צוות. האימונים עוסקים הן בשיפור המיומנויות הקליניות, והן בשיפור המיומנויות התקשורתיות של אנשי הרפואה עם חולים ופצועים, עם בני משפחות מודאגים, ובין אנשי הרפואה עצמם. את מסר מפעיל צוות רב-תחומי בן כ-40 איש, ונכון ל-2016 התאמנו בו למעלה מ-200,000 עובדי מקצועות רפואה ומעל 4,500 בוחנים, מעריכים ומדריכים במקצועות השונים.
המרכז מפרסם מחקרים ומאמרים בנושאי סימולציה רפואית בכתבי עת מקצועיים ישראליים ובינלאומיים, ומוכר עולמית כחלוץ וכמוביל בתחום.
מסר הוא מלכ"ר. הגוף השולח את המשתלמים משלם את עלות תוכנית ההדרכה שהם משתתפים בה. הבינוי, הפיתוח וההצטיידות במערכות סימולציה מבוססים על תרומות ומענקי מחקר.
סדנאות סימולציה > מיומנויות תקשורת

במסר מתקיימות סדנאות לשיפור המיומנויות האנושיות והתקשורתיות של הצוות הרפואי לצד המיומנויות הקליניות, באמצעות סימולציות ותרחישים. מטרת הסדנאות היא להנחיל שינויי התנהגות תקשורתיים וקליניים בזמן אמת, הן לטווח הקצר והן לטווח הארוך.
מסר משלב בעבודתו כ-150 שחקנים, ממתבגרים ועד קשישים, שלאחר הדרכה במסר מגלמים את מגוון הדמויות הנוכחות במפגש הרפואי: המטופל, בן המשפחה, איש הצוות והעמית למקצוע. החולים המדומים משתתפים בסימולציות שונות, כגון מסירת בשורה מרה, קבלת הסכמה מדעת, התמודדות עם התנגדות לטיפול, התנצלות על טעות, ואלו מספקות פלטפורמה עשירה ללימוד כישורי התקשורת ולשיפורם.
במהלך הסדנה מקבלים המתאמנים משוב מהמדריכים, מהשחקנים ומהמשתתפים האחרים, המבוסס על תפקודם כפי שנצפה בהקלטת וידאו של הסימולציה.